|  |
| --- |
| **Serviceerklæring****Eiken Bu og Omsorgssenter****Avlastning i institusjon**(Helse og omsorgstjenesteloven §3-2 første ledd nr 6 bokstav d, jfr § 3-2 a) |
| **MÅLGRUPPE** |
| * De som har særlig tyngende omsorgsarbeid for barn, unge eller voksne med et omfattende omsorgsbehov
* Ordningen omfatter både frivillige omsorgsytere uten omsorgsplikt som ektefelle, samboere og andre, samt foresatte for mindreårige som har omsorgsplikt
 |
| **FORMÅL**  |
| Avlastning tilbys til den som har stort omsorgsansvar. Søkere må bo eller oppholde seg i kommunen og må ha et faktisk behov for avlastning.Formålet med avlastningsopphold er todelt: Det skal gjøre det mulig å opprettholde gode familierelasjoner og bevare sosiale nettverk, samt sørge for nødvendig og regelmessig fritid og ferie for den som har omsorg for andre. Den som mottar avlastning skal få nødvendig bistand og oppfølging i den hensikt å forbygge funksjonsfall og øke mestringsevnenAvlastningsopphold tilbys ved Eiken bo- og omsorgssenter. Det kan også være aktuelt å tilby avlastning i hjemmet, eller på kommunens dagsenter.For brukere som inngår under avdeling for habilitering har kommunen mulighet til å tilby privat avlastning, avlastning i bolig – Snartemo, som dagaktivitet eller tilknyttet støttekontakt/BPA- ordning. |
| **KRITERIER** |
| * Du må ha et særlig tyngende omsorgsarbeid
* Omsorgen du yter hadde gitt rett til offentlige tjenester, dvs at personen du yter omsorg for er avhengig av praktisk eller personlig hjelp
* Omsorgens omfang må være betydelig
* Andre momenter av betydning er om arbeidet i perioder er mer psykisk eller fysisk krevende, om det innbefatter mye nattarbeid, om det fører til mangel på sosial aktivitet, ferie og fritid
 |
| **TJENESTENS OMFANG** |
| * Avlastning til pårørende: Omfanget kan variere ut ifra familiens behov. Det kan variere fra enkeltdøgn til flere døgn i måneden, samt ferieavlastning og kriseavlastning.
* Ved fornyelse av vedtak om avlastning, sendes ny søknad 1-2 måneder før gjeldende vedtak løper ut. Utløpsdato for vedtak står i følgebrev samt i vedtaket.
* Avlastningsdøgn som ikke benyttes kan ikke spares opp. Hvis bruker er forhindret fra å bruke et eller flere avlastningsdøgn, kan ikke dette tas ut ved en senere anledning.
* Tildelte døgn utarbeides/organiseres og fordeles av leder på tjenestestedet.
 |